Title: ประกาศเจ้าพนักงานจราจรจังหวัดอุตรดิตถ์ เรื่อง กำหนดอัตราความเร็วของรถในทาง ในพื้นที่จังหวัดอุตรดิตถ์

ประกาศเจ้าพนักงานจราจรจังหวัดอุตรดิตถ์
เรื่อง
กำหนดอัตราความเร็วของรถในทาง ในพื้นที่จังหวัดอุตรดิตถ์

ด้วยคณะอนุกรรมการจัดระบบการจราจรทางบกจังหวัดอุตรดิตถ์
ได้ประชุมเมื่อวันที่ ๖ กุมภาพันธ์ ๒๕๖๑
มีมติคัดเลือกถนนที่มีความเสี่ยงต่อการเกิดอุบัติเหตุในพื้นที่จังหวัดอุตรดิตถ์จำนวน ๒ สายทาง ได้แก่
ทางหลวงแผ่นดินหมายเลข ๑๐๔๑ (ถนนอินใจมี) ตั้งแต่ กิโลเมตรที่ ๙
ถึงสี่แยกโรงเรียนอุตรดิตถ์ และถนนเจษฎาบดินทร์
ตั้งแต่สี่แยกเกาะกลางถึงแยกบรมอาสน์
เพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดอุตรดิตถ์
ให้เป็นถนนต้นแบบนำร่องของจังหวัดอุตรดิตถ์ในการควบคุมความเร็วของรถแต่ละประเภทไม่เกินอัตราความเร็วตามที่คณะอนุกรรมการจัดระบบการจราจรทางบกจังหวัดอุตรดิตถ์กำหนด

ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุ
อาศัยอำนาจตามความในมาตรา ๑๓๙ (๖) แห่งพระราชบัญญัติจราจรทางบก พ.ศ. ๒๕๒๒
และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗ กันยายน ๒๕๕๕ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ จึงออกประกาศเจ้าพนักงานจราจรจังหวัดอุตรดิตถ์ดังนี้

ข้อ ๑  กำหนดอัตราความเร็วของรถแต่ละประเภทในทางหลวงหมายเลข
๑๐๔๑ (ถนนอินใจมี) ตั้งแต่ กิโลเมตรที่ ๙ ถึงสี่แยกโรงเรียนอุตรดิตถ์ ดังต่อไปนี้
(๑)
รถบรรทุกที่มีน้ำหนักรถ รวมทั้งน้ำหนักบรรทุกเกิน ๑,๒๐๐ กิโลกรัม หรือรถบรรทุกคนโดยสารให้ใช้ความเร็วไม่เกิน
๕๐ กิโลเมตรต่อชั่วโมง
(๒)
รถยนต์อื่น นอกจากรถที่ระบุใน (๑) ขณะที่ลากจูงรถพ่วง รถยนต์บรรทุกที่มีน้ำหนักรถ
รวมทั้งน้ำหนักบรรทุกเกิน ๑,๒๐๐ กิโลกรัม หรือรถยนต์สามล้อ
ให้ใช้ความเร็วไม่เกิน ๔๕ กิโลเมตรต่อชั่วโมง
(๓)
รถยนต์อื่น นอกจากรถที่ระบุใน (๑) และ (๒) หรือรถจักรยานยนต์
ให้ใช้ความเร็วไม่เกิน ๕๐ กิโลเมตรต่อชั่วโมง

ข้อ ๒  กำหนดอัตราความเร็วของรถแต่ละประเภทตามข้อ ๑
ในทาง ถนนเจษฎาบดินทร์ ตั้งแต่สี่แยกเกาะกลางถึงแยกบรมอาสน์ ให้ใช้ความเร็วไม่เกิน
๔๐ กิโลเมตรต่อชั่วโมง

ข้อ ๓[๑]  ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๔  ข้อบังคับ ประกาศ ระเบียบใด
ที่ขัดหรือแย้งกับประกาศฉบับนี้ ให้ยกเลิกการบังคับใช้เป็นการชั่วคราว
โดยให้ใช้ประกาศฉบับนี้แทน

ประกาศ ณ วันที่ ๑๖ มีนาคม พ.ศ.
๒๕๖๑
พลตำรวจตรี ทินณะรัตน์  เพ็ชรพันธ์ศรี
ผู้บังคับการตำรวจภูธรจังหวัดอุตรดิตถ์
เจ้าพนักงานจราจรจังหวัดอุตรดิตถ์

ปวันวิทย์/จัดทำ
๑
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๙๕ ง/หน้า ๑๓/๒๖ เมษายน ๒๕๖๑